open-index/open-wikipedia-markdown huggingface dataset:
Jack Turner

**Jack Charles Turner** (lair taun 1968; umur  taun) ya iku panganggit buku non-fiksi lan pamandhu adicara film dokumenter saka Australia. Pakaryané akèh ngrembug kajian internasional, kasujarahan, gayutan bebrayan, uga modernitas.

## Riwayat 
Jack Charles Turner lair taun 1968 ing Sydney, Australia. Dhèwèké manggon lan bebrayan karo bojoné, Helena Fraser (lulusan saka St Antony's College, Oxford, angkatan taun 1995), anak lanangé, Oscar, sarta anak wadoné, Zoe Saffron Evie (lair 2004) lan Lola ing Jenewa.

Turner ngrampungké pendhidhikan ing pawiyatan kanti ngranggèh gelar Bachelor of Arts ing Jurusan Kajian Klasik saka The University of Melbourne, nalika dadi mahasiswa *resident* ing Trinity College. lan nglakoni pawiyatan ing Oxford University. Saliyané kuwi uga lulus taun 1994 saka Magdalen College kanthi gelar Master of Philosophy (MPhil) ing babagan Hubungan Internasional. Tesis nalika nggayuh gelar masteré sesirah *Soviet New Thinking and the Cambodian Conflict* dirampungke ing Departemen Pulitik lan Hubungan Internasional. Turner sabanjuré nampa gelar Doctor of Philosophy (DPhil) ing babagan Hubungan Internasional saka Oxford, kang diwènèhké déning The MacArthur Junior Research Fellowship babagan Hubungan Internasional, ing Exeter College.

## Lumaku 
Jack Turner naté didhapuk minangka pamandhu adicara program serial dokumenter *What the Ancients Knew* sing diputer ing stasiun tivi The Science Channel. Ing serial iki, dhèwèké nekani papan panggonan sing nduwéni kasujarahan ing sapérang panggonan ing donya, nyuguhaké èlmu kawruh, antropologi, ékonomi, prakara-prakara mékanik peradaban kuna. Telung episodhe kapisan nyakup Roma, Mesir, lan Tiongkok. Episodhe sabanjuré ngrembug Jepang, Yunani, lan India.

## Buku-buku 
* *Spice: The History of a Temptation*. (9 August 2005). ISBN 0-375-70705-0. Paperback. Vintage; Reprint edition, 384 pages.
* *Spice: The History of a Temptation*. (21 March 2005). ISBN 0-00-655173-4. Paperback. Harper Perennial; New Ed edition, 448 pages.
* *Spice: The History of a Temptation*. (10 August 2004). ISBN 0-375-40721-9. Hardcover. Knopf, 384 pages.
* *Sajarah Rempah: Dari Erotisme sampai Imperialisme* (Maret - 2013). ISBN 978-979-3731-37-7 Komunitas Bambu.

## Rujukan 
## Pranala njaba 
* MP3 Podcast: *"What the Ancients Knew: China" *, hosted by Jack Turner. (11.8 MB, 26 min.)
* MP3 Podcast: *"What the Ancients Knew: Rome" *, hosted by Jack Turner. (11.8 MB, 26 min.)
Monumen Bahari

**Monumen Bahari** ya iku tugu pengetan sing dumunung ana ing Kutha Tegal, Jawa Tengah, diresmèkké tanggal 20 Dhésèmber 2008 déning Kepala Staf Angkatan Laut (KSAL), Laksamana TNI Tedjo Edhy Purdijatno, SH, kairing déning Wakil Gubernur Jawa Tengah, Rustriningsih, M.Si lan Walikota Tegal, Adi Winarso S.Sos. Monumen iki dadi panggonan karo obyek wisata Pesisir Alam Indah.

## Riwayat 
Kutha Tegal kasuwur minangka kutha bahari awit saka dumunung ing Pesisir Lor Jawa Tengah. Kutha iki naté didadèké papan panggonan ngadeké Badan Keamanan Rakyat – Laut (BKR Laut) nalika jaman kamardhikan Republik Indonesia, minangka cikal bakal ngadeké Tentara Nasional Indonesia Angkatan Laut.
 
Jiwa kapahlawanan sing miwiti anané Badan Keamanan Rakyat sing isiné para nom-noman bangsa iki antarané manten Kaigun Heiho, pegawé Jawa Unko Kaisha, lan siswa sarta guru Sekolah Pelayaran Tinggi Tegal wis ninggal tilas emas ana sajeroné sujarah kamardhikan bangsa Indonesia nganti sabanjuré dadi TNI Angkatan Laut.
 
Saliyané minangka wujud pangormatan tumrap para pepundhè sing nyèlèhké dhasar kebaharian ing Tegal, pambangunan Monumen Bahari dadi salah sijiné srana mengeti perjuangan lan sujarah minangka ngupadi, marisi kaluhuran para pejuang tumrap génerasi mudha amrih bisa ngisi pambangunan nasional sabanjuré.

## Wangunan 
Monumen Bahari kabangun ing lemah ambané 12.000 mèter persegi, kanthi yasan sing ambané 5.000 mèter persegi. Wangunan monumen digawé mèmper kapal perang, kang isiné sapérangan piranti utama sistem persenjataan (alutsista) sing naté dienggo nalika jaman perang.

Piranti-piranti mau sumbangan saka Markas Besar Tentara Nasional Indonesia Angkatan Laut, antarané kendaraan tempur tank PT 76, kendaraan tempur Pintam BRDM, pesawat udara Nomad N-22, meriam darat, bouyance, lampu navigasi, jangkar lan ranté, ranjau tanduk, sarta torpedo MK 44.

## Gladri 

Barkas:Monumen Bahari Tegal.jpg
Barkas:Monuba.jpg
Barkas:Monumen Bahari.JPG

## Rujukan
Night and Day (filem 2008)

***Night and Day*** (***Rina lan Wengi***) ya iku filem sandiwara komedi saka Koréa Kidul sing digawé ing taun 2008. Filem iki diarahaké lan dianggit skenarioné déning Hong Sang-soo. Sing main ing filem iki ya iku Kim Young-ho, Park Eun-hye. *Night and Day* kasil menangi pangaji Golden Bear ana ing adicara 58th Berlin International Film Festival.

## Ringkesan 
Ing mangsa panas taun 2007, Kim Seong-nam, sawijiné juru sungging aliran patang puluhan, nglakoni pangembaran ing Paris, Perancis saperlu péngin golèk jampi awit saka péngin mari anggoné keterusen nyedhot marijuana. Kim Seong-nam ninggal bojoné dhéwé ing omahé, ing Koréa Kidul. Sawetara ana ing kana, dhèwèké ketemu karo tilas pacaré sing jenengé Min-seon, lan dikenalké karo sagung seniman Koréa Kidul.

## Pameran 
* Kim Young-ho
* Park Eun-hye
* Hwang Soo-jung
* Gi Ju-bong
* Kim Yoo-jin
* Seo Min-jeong
* Jeong Ji-hye
* Lee Sun-kyun
* Lee Jeong-hoon

## Dibabar 
*Night and Day* diputer sapisan ana sajeroning pangaji 58th Berlin International Film Festival ing tanggal 12 Fèbruari 2008, lan dibabar kanggo pamirsa ing Koréa Kidul tanggal 28 Fèbruari 2008, lan kasil ditekani déning 13,928 pamirsa, kanthi petungan bathi gedhéné $75,557.

## Pangaji lan nominasi 
*Night and Day* menangi pangaji liwat babagan Film Terbaik ana ing pangaji 17th Buil Film Awards, tanggal 9 Oktober 2008. Hong Sang-soo nampani nominasi liwat kategori Panganggit Skenario Paling Apik Dhéwé ing Asia Pacific Screen Awards 2008.

## Rujukan 
## Pranala njaba 
*
Kazuki Hiramoto

'''''' () iku juru main bal-balan saka Jepang.

## Karir 
 éntuk main ing Tokyo Verdy, Yokohama FC, FC Machida Zelvia dan Ventforet Kofu.

## Pranala njaba 
*
Dai Kano

'''''' () iku juru main bal-balan saka Jepang.

## Karir 
 éntuk main ing Kashiwa Reysol.

## Pranala njaba 
*
Ademir Santos

'''''' () ya iku juru main bal-balan saka Jepang.

## Karit 
 éntuk main ing Yamaha Motors lan Shimizu S-Pulse.

## Pranala njaba
*
Hiroaki Matsuyama

'''''' () iku juru main bal-balan saka Jepang.

## Karir 
 éntuk main kanggo Furukawa Electric, Bellmare Hiratsuka, Tosu Futures lan Consadole Sapporo.

## Pranala njaba
*
Ban asimetris

**Ban Asimetris** ya iku ban duwé desein tlapak sing ora pada jarak antar kembangé, dadi jarak antar kembangé bisa baé béda-béda. Ban iki digawé kanggo ncengkram lewih apik ing kondisi dalan sing teles utawa kondisi dalan sing garing.

## Réferénsi 
## Uga delengen 
* Ban radial
* Ban tanpa tube
* Ban simetris
* Ban bias
Kudhi

[thumb|200px|Wong kang nggawa kudhi ing relief [Candhi Sukuh.]]
**Kudhi** ya iku piranti gawéan pandhé, kang wujudé kepénak dienggo lan lumayan abot. Bahan utawané saka wesi. Landhepé ana ing canthukan wiwit saka pucuk nganti ngisor cerak tanganan lan babagan kang ngisor kanggo mbebacok, nenegor, golèk godhong klapa (ing tlatah jawi asring kasebat **klari**).Kudhi uga kagolong piranti kanggo gawéané tukang nderes utawa tukang klapa, amarga kepénak kanggo nyacag dawegan.

Kudhi kalebu gaman jaman kepungkur lan wis arang digunakake, kejaba ing wewengkon Banyumas. Dene saiki bentuke kudhi wis ngalami owah-owahan lan saben laladan duwe aran kang beda-beda kaya ta *béndho, arit gedhé, bodhing, béndho gerit, ndhorit, wedung, berang, bapang, gobèt, wedung canthuk, labung, tlabung* utawa *caluk.* Jenenge werna-werna nanging wujude padha.
A Ghost Story

***A Ghost Story*** ya iku filem horor saka Amérikah Sarékat sing digawé ing taun 2017. Film iki diarahaké lan dianggit skénarioné déning David Lowery. Sing maragani filem iki antarané Casey Affleck, Rooney Mara, Will Oldham, Sonia Acevedo, Rob Zabrecky, lan Liz Franke. *A Ghost Story* diputer kaping pisan ana ing pahargyan Sundance Film Festival taun 2017.

## Ingkang maragani 
* Rooney Mara
* Casey Affleck
* Will Oldham
* Sonia Acevedo
* Rob Zabrecky
* Liz Franke

## Prodhuksi 
Ing sasi Juli 2016, Lowery mratélakaké ing sajeroné pawicara, yèn dhèwékè arep lunga ing Dallas, Texas kanggo nggarap proyek liyané. Ing sasi November 2016 dikandhakaké manawa proyek filem wis kawiwitan kanthi panjupukan gambar umpet-umpetan ing mangsa panas kanthi ngajak para paraga antarané Rooney Mara lan Casey Affleck. Toby Halbrooks lan James M. Johnston didhapuk minangka prodhuser utawa juru gawé sangisoré gendera perusahaan Sailor Bear, bebarengan karo Adam Donaghey. Prodhuksi filem iki dicakaké ing sasi Juli nganti tekan Agustus ing Dallas, Texas, sadurungé terus dirampungké ing sasi September taun 2016.

## Dibabar 
Ing sasi Januari 2017, A24 tuku hak distribusi lan didum sadonya.

## Rujukan 
## Pranala njaba 
*
The Commuter (filem)

***The Commuter*** ya iku filem thriller Amérikah Sarékat-Inggris sing digawé taun 2017. Film iki disutradarani Jaume Collet-Serra, dhedhasar skenario filem anggitan Byron Willinger lan Philip de Blasi. Sakpérangan paraga mbintangi film iki antarané Liam Neeson, Vera Farmiga, Sam Neill, Elizabeth McGovern, Jonathan Banks, lan Patrick Wilson. *The Commuter* dibabar ing gedung-gedung biyoskup Amérikah Sarékat déning Lionsgate tanggal 13 Oktober 2017, lan ing Inggris tanggal 20 Oktober 2017 déning StudioCanal.

## Ringkesan 
Michael ya iku salah sijiné agen asuransi sing numpak *commuter* saben ndina saka omahé, nalika tekané mepet, nanging asring. Sawisé dhèwèké ditelpon déning wong sing durung ditepang, Michael dipeksa ndungkap kasajatené salah siji penumpang kang ndhelik sadurungé sepur mandheg ing stasiyun pungkasan. Nalika kuwi, dhèwèké ngoyak wektu kanggo mecahké teka-teki, dhèwèké nembé mangerteni anané rancangan mbabayani lan tanpa sadhar kajebak ing sajeroné konspirasi kriminal. Salah sijiné babagan sing ndadèkaké urip lan mati minangka totohané, kanggo awaké dhèwé lan para penumpang liyané.

## Ingkang maragani 
* Liam Neeson sebagai Michael Woolrich
* Vera Farmiga
* Sam Neill
* Elizabeth McGovern
* Jonathan Banks
* Patrick Wilson
* Dean-Charles Chapman
* Florence Pugh
* Clara Lago
* Kingsley Ben-Adir
* Killian Scott
* Letitia Wright
* Kobna Holdbrook-Smith

## Prodhuksi 
Ing wulan Januari 2010, Olatunde Osunsanmi mbiyawaraké anané rencana nggawé film lan dhèwké kadhapuk minangka sutradhara déning perusahaan filem Gold Circle Films, bareng karo panganggit skenario Byron Willinger lan Philip de Blasi. Luwih saka setaun sabanjuré, ing wulan Agustus 2011, Julius Jarrold nglaporaké yèn dhèwèké bakal ngarahaké filem kuwi kanggo Gold Circle.

Ing wulan September 2015, dibiyawaraké yèn Liam Neeson bakal dadi paraga filem kuwi, kang digawé déning StudioCanal lan The Picture Company. Wulan Januari 2016, Jaume Collet-Serra nutup kasarujukan kanggo ngarahaké filem kuwi, mratandhani anané pakaryan bareng kaping papat karo Neeson, lan uga dilaporké yèn biaya prodhuksiné arep direngga déning Ombra Films bareng karo Juan Sola.

Wulan Juni taun 2016, Vera Farmiga mratelaké sumadya mèlu dadi paraga ing filem kuwi. Filem iki mitandhani makarya barengé kaping pindho antarané Farmiga lan Collet-Serra, sawisé ing taun 2009 uga makarya bareng ing film thriller *Orphan*. Tanggal 13 Juli, Sam Neill, Elizabeth McGovern, lan Jonathan Banks dilebokaké uga ing proyek filem iki. Ing wulan Agustus 2016, Kobna Holdbrook-Smith nyusul nyawiji. Ing wulan kuwi uga, Patrick Wilson nyawiji, maragakaké minangka kancané Neeson. Prosès prodhuksi filem iki diwiwiti tanggal 25 Juli 2016 ing Pinewood Studios, Buckinghamshire, England, diteruské ing New York City. Neeson lan McGovern dijupuk gambaré kanthi latar mburi Worplesdon railway station ing Surrey tanggal 18 September 2016.

## Dibabar 
Wulan November 2015, Lionsgate nuku hak dum kanggo kalangan dhomestik kanti nandhatangani prajanjen karo StudioCanal. *The Commuter* dirantam manawa dibabar ing 13 Oktober 2017.

## Rujukan 
## Pranala njaba 
* 
* 
*
Management (filem)

***Management*** ya iku film sandiwara romantis saka Amérikah Sarékat sing digawé taun 2008. Filem iki disutradarani Stephen Belber sing uga nganggit skénarioné. Sapérang juru paraga sing main ing filem iki antarané Jennifer Aniston lan Steve Zahn. *Management* diwiwiti ing taun 2008 nalika pangaji Toronto International Film Festival lan dibabar kanthi winates kanggo para pamirsa ing tanggal 15 Mèi 2009.  

## Ringkesan 
[pra=Berkas:Jennifer_Aniston_and_Steve_Zahn_Faces_Red_Carpet_for_Premiere_of_Management.jpg|kiri|jmpl|260x260px|Para paraga ing film ([Jennifer Aniston lan Steve Zahn) nalika pamuteran ing TIFF.]]
Mike Flux (Steve Zahn) nyambut gawé ing sawijiné motel nggon wong tuwané, minangka manajer. Sawijining dina, Mike weruh Sue Claussen (Jennifer Aniston) sing nginep ing motel minangka plesiran malem minggu. Ora suwé, Mike ngesir marang Sue lan mènèhi bebungah mirunggan awujud sabotol anggur. Sue ora ngerti ngapa Mike mènèhi ombèn-ombènan kanti prilaku sing santun banget, sabanjuré ngajak dolan.Carita asmarané wong loro iku kawiwitan saka sabotol anggur sing agawé Mike direwangi lunga adoh kanggo rasa tresnane marang Sue. Mike krasa yèn Sue iku wanita sing wis ditunggu-tunggu, lan Mike banjur nyusul Sue sing wis bali ing Maryland. Émané, satekané ing Maryland, Mike kudu ngeleg pil pahit jalaran Sue sing diarep-arep kuwi luwih milih Jango (Woody Harrelson), manten pacangé.

## Ingkang maragani 
* Jennifer Aniston
* Steve Zahn
* Woody Harrelson 
* Fred Ward 
* Margo Martindale 
* James Hiroyuki Liao 
* Josh Lucas

## Rujukan 
## Pranala njaba 
* 
*
The Lincoln Lawyer (filem)

***The Lincoln Lawyer*** ya iku sesirah filem thriller saka Amérikah Sarékat kang digawé taun 2011. Filem iki disutradarani Brad Furman, dhedhasar skénario anggitané John Romano, diangkat saka novèl kanthi sesirah kang padha, karyané Michael Connelly. Sawènèh juru paraga kang main ing filem iki antarané Matthew McConaughey, Ryan Phillippe, William H. Macy, Bryan Cranston, lan Marisa Tomei.

## Ringkesan 
Dadi sawijné pokrul iku ora gampang, amarga kadhangkala kudu nglakoni dosa amarga nutupi kanyatan lan nyalahké kabecikan. Mick (Matthew McConaughey) ya iku salah sawijiné pokrul kang duwé kalicikan lan duwé kanca-kanca kang sayuk, saéngga ora akèh pokrul kang bisa nglawan dhèwèké ing sawijining prakara ing pangadilan. Mula saka kuwi Louis Roulet milih Mick minangka dadi pokrulé supaya bisa bébas saka kaluputan kang dilakoni.Louis ditudhuh ngrudapeksa lan ngantemi wanita tuna susila ing sawijining bar. Tumindak mau agawé pasuryané Reggie Campo abuh, lan prakara iki lumebu ing pangadilan. Louis ngaku marang Mick yèn dhèwèké dudu kang tumindak, amarga sadrema péngin lumebu kamar Reggie lan diantemi, sawisé tangi saka semaput, malah lumebu pakunjaran. Mick ora gampang nampa apa kang dikandhakké déning Louis. Mick sabanjuré nyisik melik prakara kuwi lan kèlingan yèn mbiyèn naté ana kadadéan kaya ngono kuwi nalika dadi pokrul ing prakara raja-pati wanita kang sadurungé dirudapeksa lan diantemi. Mick bingung apa kang kudu ditumindakaké amarga Louis iku kang tumindak ing prakara raja-pati taun 1997 kapungkur.

## Ingkang maragani 
* Matthew McConaughey - Mickey Haller
* Marisa Tomei - Margaret McPherson
* Ryan Phillippe - Louis Ross Roulet
* Josh Lucas - Ted Minton
* John Leguizamo - Val Valenzuela
* Michael Peña - Jesus Martinez
* Bob Gunton - Cecil Dobbs
* Frances Fisher - Mary Windsor
* Bryan Cranston - Detective Lankford
* William H. Macy - Frank Levin
* Trace Adkins - Eddie Vogel
* Laurence Mason - Earl
* Margarita Levieva - Regina "Reggie" Campo
* Pell James - Lorna Taylor
* Shea Whigham - Dwayne Jeffrey "DJ" Corliss
* Katherine Moennig - Gloria
* Michael Paré - Detective Kurlen
* Michaela Conlin - Detective Heidi Sobel
* Mackenzie Aladjem - Hayley Haller

## Rujukan 
## Pranala njaba 
* 
* 
* 
*
Tlaga Bleder

**Telaga Bleder** ya iku salah sawijiné papan wisata alam awujud tlaga sing dumunung ing Désa Ngasinan, Kacamatan Grabag, Kabupatèn Magelang, Jawa Tengah. Tlaga alam iki wujudé mbalong kanthi tuk ing saindhengé. Pamarintah Kabupatèn Magelang ngrembakaké laladan iki kanggo merak atiné para pelancong ing sisih lor Kabupatèn Magelang.

## Riwayat 
Tlaga Bleder dumunung ing Désa Ngasinan, Kacamatan Grabag, Kabupatèn Magelang, Jawa Tengah. Tlaga kang kagawé saka mbalongan kanthi tuk saindhengé, papan iki awujud kawasan wisata anyar sing dikembangké kanthi kongsep rékréasi kulawarga. Wondéné fasilitas sing diwènèhaké ing papan wisata iki antarané panggonan parkir sing jembar, paturasan umum, pendapa ing sapinggiré tlaga, lan sarana dolanan banyu awujud paséwan prau motor sing bisa kanggo mubeng-mubeng ing tlaga. Kaéndahan kang disuguhaké déning papan wisata Tlaga Bleder ya iku sesawangan tlaga sing cukup jembar, sing isiné taman-taman sing katata kanthi asri lan sapérang pendapa ing sapinggiré tlaga. Saka jaba témbok telaga bisa dideleng sesawangan éndah Gunung Andong lan gumuk cilik ing sacedhaké.

## Pengembangan 
Ing taun 2015, Pamarintah Kabupatèn Magelang ngupadi anané pangembangan papan wisata Telaga Bleder kanthi nambah kaéndahane, awit saka laladan iki didadèkké salah siji ing antarané papan wisata ing Kabupatèn Magelang sing bisa merak atiné para pelancong Indonésia uga mancanagara. Nalika ngresmèkkae pangembangan papan iki, Asisten Administrasi Umum Kabupatèn Magelang, Endra Endah Wacana, ngendika, lumantar pangembangan sing wis ditindakaké sarta nambah srana ing Telaga Bleder, sing disuwun muga bisa ngunggahke cacahé karawuhan para pelancong, sing salawasé iki mung padha mlancong menyang Candi Borobudur lan papan wisata liyané. Pangembangan sing ditindakaké antarané nggawé talud tlaga sarta yasa kolam lelangèn mligi kanggo bocah-bocah. Ing adicara kepyakan iku, Dinas Pariwisata lan Kabudayan (Disparbud) uga nganakaké Festival Tlaga Bleder, sayuk karya bareng karo Dinas Peternakan lan Perikanan Kabupatèn Magelang. Sapérang adon-adon dianakaké ing adicara sing ditindakaké saka dina Setu, 21 November nganti tekan Ngahad, 22 November 2015, ya iku adon-adon poto *selfie*, adon-adon dayung, pamèran iwak, pamèran kerajinan saka UMKM Kacamatan Grabag, pamèran komunitas para panyandang *difabel*, lan pagelaran kesenian tradhisional. Adon-adon poto *selfie* lan adon-adon prau dayung lagi kapisan kuwi dianakaké ing Kabupatèn Magelang. Wondéné adon-adon poto *selfie*, sing mimpang ya iku sing njupuk gambar ing Lereng Gunung Merapi.

## Uga delengen 
* Kabupatèn Magelang
* Candi Umbul
* Air Terjun Sekar Langit

## Rujukan 
## Pranala njaba 
* Website resmi Kabupaten Magelang
Asah péso

, 1927]]
**Asah péso** ya iku tatacara gawé landheping péso utawa gaman kang landhep kanthi nggosokaké marang papan kang atos lan rata, lumrahé awujud wungkal, grenda utawa amplas. Uga lulang kanggo molès lingiring gaman.

## Ringkesan
Kanggo murih gaman bisa luwih landhep, padon nalikané ngasah kudu diatur. Tansaya cilik padoné, bisa luwih landhep pésoné utawa gamané, sanajan uga kudu dipetungaké marang kekuwatané péso utawa gaman. Padon nalikané ngasah péso, antarané péso lan piranti asah udakara 10° nganti 30°. Péso kanggo rajang kluban lan daging bisa diasah kanthi sudut 10°-18°, déné lading lan golok 20°-25° lan wadung/kampak 30° amarga wilahé kudu luwih kandel amrih kuwaté gaman bisa nrajang kayu kang atos.

## Tatacara 
Supaya ngasah peso ngasilaké wilah kang landhep, sanyata perlu cara kang bener. Watu kang kanggo ngasah uga ora mung cukup siji. Diwiwiti saka watu kang kasar, luwih alus lan paling alus.
Urutané ngasah peso ya iku:
# Gawe lingir gaman, ya iku nyingkiraké wesi ing pinggiring wilah kanggo mbentuk lingir. Wungkal sing digunakaké nganggo sing paling kasar.
# Nglandhepaké. Nalika wis ana lingir, banjur lingir mau digosok supaya luwih alus manèh. Wungkal kang digunakaké sing luwih alus, banjur kang luwih alus lan kang pungkasan sing paling alus.
# Molès, ya iku péso diasah ing lulang sapi, supaya lingir mau luwih alus manèh.

Bab kang wigati nalikané ngasah peso ya iku njaga padon antarané péso lan watu, kudu tansah ajeg saka wiwitan nganti tekan pungkasan ngasah. Padon kang ora ajeg malah kepara bisa ngrusak lingir kang wus dumadi.
### Rusaké wilah 
Wilah gaman bisa rusak amarga pira-pira sebab, ing antarané amarga ketaman ing barang kang atos umpamané kanggo mbacuk balung, watu, wesi lan barang atos liyané. Uga panganggo kang ora trep kari jinising peso. Pèso uga bisa rusak amarga larutan asem (kalebu nalika ngiris jeruk), kena panas kang dhuwur lan bahan kimia korosif.
Rusaké wilah bisa wujud gowang (cipping), pèyok (rolling) lan gerang.

### Pamriksa 
Wilah kang landhep bisa katilik saka pira-pira cara.
Kanthi mata, lingir kang landhep bisa dideleng kanthi lingir kang tipis uga pinggiran lingir kang alus malah kepara pinggirané bisa katon gilap. Nalika dicekel uga krasa ing tangan.
Ukuran peso kang landhep lumrahé manawa bisa kanggo ngrajang kertas kanthi lancar, uga kena kanggo nyukur rambut alus ing tangan.
Cara liyané nalika peso kena kanggo ngrajang wortel, tomat utawa timun kanthi lancar lan tanpa perlu dimanetaké kanthi kenceng.

## Réferènsi
The Great Pumpkin

**The Great Pumpkin** (Labu Raksasa) ya iku tokoh fiksi ing strip komik *Peanuts* karyané Charles M. Schulz. Tokoh iki, ya iku tokoh ing imajinasi Linus van Pelt sing kur teyeng di deleng ana ing kae thok.

The Great Pumpkin ya iku tokoh sing nongol searepé Halloween. Kur Linus thok sing percaya The Great Pumpkin arep teka pas malem Halloween. Enggal taunné pas malem Halloween, Linus njaga labu ing kebon lan ngentèni The Great Pumpkin nongol. Namung, The Great Pumpkin kadang-kadang ora nongol. Karo rasa isin Linus janji arep ngentèni ing malen Halloween taun ngèsuké. Tèma iki dijiot Schulz, kelebu kanggo film animasi kanggo acara spesial ing televisi, '' It's the Great Pumpkin, Charlie Brown''.

Miturut Linus, Great Pumpkin nongol saka kebon labu ing malem Halloween, lan mabur ing nduwur kanggo awèh dolanan maring bocahan sadonya sing kelakuané apik. Ing strip komik taun 1996, Linus usaha kanggo ngeyakinna adiné, Rerun, nanging Rerun ora gelem percaya. Rerun mèlu karo kakangé pas Linus dolan saka ngumah maring ngumah péngetna kabar Great Pumpkin.

Ing strip komik taun 1999 sing  edisi Halloween akiré kanggo Schulz, Linus kasil ngeyakinna Sally kanggo mbatiri ing kebon labu ngenteni Great Pumpkin teka. Malem kuwé kabean ndeleng sesoatu sing ketone medhèni, nanging jebule sing nongol malah Snoopy sing nunggangi kandaran sing kanggo nyapu es..

## Rèferènsi
Burke & Hare (filem)

***Burke & Hare*** ya iku ifilem komedi saka Inggris sing digawé taun 2010, dijupuk saka buku sesirah *Burke and Hare Murders*. Filem iki disutradarani John Landis, kanthi juru paraga antarané Simon Pegg lan Andy Serkis minangka William Burke lan William Hare. *Burke & Hare* dibabar ing Inggris tanggal Oktober 2010.

Pamikiran baku carita filem iki dijupuk saka pengalaman wong loro sing misuwur minangka tukang matèni, jenengé Burke lan Hare, sing ancasé ngedol mayit wong-wong sing bubar dipateni mau marang guru *anatomi* sing ndilalahé nalika ing jaman modern. Filem iki sajatiné kebak adégan sadis, nanging digawé kanthi cara lucu utawa komedi. Dadi, adégan-adégan sadis kaya ta muncrating getih saka sikil sing dikepras, déning sutradara digawé piyé carané karebèn katon lucu.

## Ringkesan 
Filem diwiwiti kanthi wetuné monolog. Sawijining dina nalika William Burke (Simmon Perge) lan William Hare (Andy Serkis) ngalami kekèpèt ékonominé jalaran wis ora ana panggon makarya, sawatara, perkembangan donyané ngèlmu babagan anatomi raga manungsa lagi tumuju apik-apiké. Ana salah sawijiné guru *anatomi* raga manungsa ing pawiyatan, jenenge Dr. Knox sing kangelan nggolèk mayit kanggo didadèkké srana praktèk kanggo murid-muriddé. Hare sing wis duwé bojo jebulé duwé omah panginepan kanggo para jompo. Ana salah sawijiné mbah-mbah sing wis séda ing panginepan kuwi. Bojoné Hare ngongkon Hare lan Burke supaya ngurus mayit mau, terus Burke lan Hare nduwéni pamikiran ngedol mayit kuwi marang Dr. Knox.

Dr. Knox gelem nuku mayit kuwi lan nawani prajanjèn marang Burke lan Hare kanggo bisa mènèhi mayit. Burke lan Hare sarujuk.

Jebulé nggolèk mayit wong sing nembé mati ora gampang kaya sing naté dipikirkè. Ora ana cara kanggonè wong loro mau saliyané matèni wong, lan mayité didol marang Dr. Knox. Suwé-suwé petugas kepolisian nampa pawarta bab ilangé para warga sing jebulé dadi kurbané Burke lnd Hare. Mesti waé ora angèl kanggoné para petugas kaamanan olehé nangkep wong loro mau.

Amarga anané sawijining prajanjèn, sing jebulè Burke lagi sesambungan asmara karo paraga téater sing jenengé Ginny (Isla Fisher) sumadya nampa ukuman gantung, sanadyan Hare uga rumangsa salah, nanging mung dhèwékè sing arep diukum gantung. Pungkasané, Hare tetep urip lan nelateni gawéan anyar bareng bojone, Burke mati digantung lan mayité didadèkké srana praktèk *anatomi*. Kancané Dr. Knox kasil nemu sawijiné piranti sing awujud cikal bakal kodhak jaman saiki.

## Rujukan 
## Pranala njaba 
*   at the Internet Movie Database
* *Burke & Hare* at Box Office Mojo
* *Burke & Hare* at Rotten Tomatoes
* *Burke & Hare* at Metacritic
MesaStila

jmpl|350x350px|Club House MesaStila Hotel
'*** yaiku salah sawijiné hotèl resor bintang lima sing dumunung ing Désa Losari Kacamatan Grabag, Kabupatèn Magelang, Jawa Tengah, Indonesia. Hotél duwékné wakil gubernur DKI Jakarta kapilih, Sandiaga Uno, iki sadurungé taun 2011 ésih nganggo jeneng **Spa Retreat and Coffee Plantation*', dibangun ing sajeroné lemah sing ambané 22 hèktar, lan 11 hèktar ing awujud pakebonan kopi. Présidhèn kaping enem, Republik Indonesia, Susilo Bambang Yudhoyono, naté nganakaké patemon ing hotèl ini lan ngasilké kabijakan aksi pangembangan bioenergi.

## Latar wuri 
Hotèl  dumunung ing Désa Losari Kacamatan Grabag, Kabupatèn Magelang, Jawa Tengah. Panggoné ora patia angèl tinemu, amarga ya mung kira-kira 1 kilomèter saka dalan gedhé Yogyakarta-Semarang. Saumpama numpak nganggo kendharaan pribadi, mung merlokaké wektu 1,5 jam saka Semarang lan Yogyakarta. Hotel resor bintang lima iki dibangun ing sajeroné lahan sing ambané 22 hèktar, lan 11 hèktar ing antarané kagunaaké kanggo pakebon kopi. Sadurungé dituku déning Sandiaga Uno ing taun 2011, hotèl sing tatarané internasional iki, jenengé Spa Retreat and Coffee Plantation, duwèké pengusaha saka Italia, Gabriella Teggia. Ora namung nyawisaké jasa panginepan,  uga ngompliti pirang-pirang sarana kaya déné taman, relaksasi, tradisi, rékreasi, lan wahana pansinaon bab kabudayan Jawa. Sapérangan gedhé saka ing hotèl kuwi dibangun taun 1928, nalika Pamaréntahan Hindia Belanda.

## Konsep 
Wiwit ganti jeneng, manajemen  nyuguhaké konsèp sing dipérang ing enem babagan: *Nutritional excellence*, ya kuwi ngecakaké suguhan sehat tanpa ngurangi variasi menu. *Educational and information*, para tamu bisa nyembadani rasa péngin ngerti, sinau bab sujarah yasan lan koleksi barang-barang sing disimpen ing MesaStila. Ing kéné MesaStila nyawisi paket kegiyatan kaya ta *Coffee Pantation Tour* lan Tabib Jamu. *Physical wellbeing*, yaiku nyawisaké srana kanggo aktivitas ing antarané *gym.* Siji dijumbuhké karo standar modern, lan kaping loro digawé nyawiji ing alam kanthi piranti saka watu lan kayu. Ana uga kegiyatan kaya déné *power walk, aqua fit*, Yoga nganti latihan beladiri pencak silat. *Culture and adventure* sing antarané bisa ditindakaké lumantar kegiyatan mbatik, numpak pit gunung ing padesan, menyang sapérang papan wisata kaya ta Candi Umbul, munggah Gunung Andong lan Gunung Telomoyo. *Stress Management* ya kuwi medhitasi kanggo ngurangi aboté batin. *Emotional and spiritual Awareness* kanthi cara relaksasi pikiran, ngrenani kaéndahan alam, katentreman, lan kagiyatan yoga.

## Stasiyun kereta 
Salah siji sing gawé Hotèl   ora padha marang hotèl ngendi waé ing donya ya kuwi wewangunan lobiné. Nalika miwiti ngrintis hotèl iki, Gabriella Teggia sengaja mboyong yasan bekas Stasiun Mayong, Jepara, Jawa Tengah menyang resor tanpa ngowah-owah bentuk asliné, kalebu loket lan tulisan "Mayong-Losari 905 M"..

## Deleng uga 
* Sandiaga Uno
* Jawa Tengah
* Kabupatèn Magelang

## Rujukan
Visitor (filem)

***Visitors*** iku filem dokumenter saka Amérikah Sarékat kang digawé taun 2013. Filem iki disutradarani Godfrey Reggio, dhedhasar skénario anggitané Godfrey Reggio. Juru gawé film iki antarané, Mara Campione, Phoebe Greenberg, Jon Kane, Penny Mancuso, Godfrey Reggio, lan Lawrence Taub. *Visitor* ngangkat carita bab sesambungan antarané manungsa lan tèknologi. Filem iki dibabar kaping pisan ana ing adicara suguhan mirunggan ing pangaji Toronto International Film Festival, taun 2013. Panata musik kanggo filem iki ya iku Philip Glass kang sadurungé uga naté makarya bebarengan karo sutradara Godfrey Reggio ing film *Qatsi trilogy*. Musik iki dimainké déning Bruckner Orchestra Linz kanthi kabawah Dennis Russell Davies, dibabar minangka album *soundtrack* déning Orange Mountain Music tanggal 3 September 2013.

## Pranala njaba 
* Official website
* 
* 

## Rujukan
Chaterine Keener

**Catherine Ann Keener** () ya iku  paraga filem saka Amérikah Sarékat. Dhèwèké wis kaping pindho nampa nominasi ing pangaji Academy Award lumantar kategori Paraga Pandhukung Apik Dhéwé, nalika maragakaké minangka Maxine Lund ing filem *Being John Malkovich* (1999) lan Harper Lee ing filem *Capote* (2005). Keener uga naté dadi juru paraga ing filem *Into the Wild* (2007) lan *Synecdoche, New York* (2008).

## Latar wuri
Catherine Ann Keener lair ing Miami, Florida, Amérikah Sarékat, tanggal 23 Maret 1959. Dhèwèké saka kulawarga nggilut Katulik Roma lan uga ngangsu kawruh ing pawiyatan Katulik. Keener nerusaké sekolah ing Monsignor Edward Pace High School. Keener dadi juru paraga pambiyantu minangka Letnan Cricket Sideris ing sandiwara seri tlevisi sesirah *Ohara*, carita detektif Asia-Amérikah. Serial iki disiarké antarané sasi Januari 1987 nganti sasi Mèi 1988. Kaping pisan terjun ing jagaté filem ya iku nalika didhapuk dadi juru paraga ing filem *About Last Night* (1986). Keener ketemu calon bojoné, paraga Dermot Mulroney ing taun 1987 nalika gawé filem *Survival Quest* (1989).

## Pranala njaba 
* 
* 

## Rujukan
Basic Instinct

***Basic Instinct*** yaiku filem thriller detektif sing dibumboni kanthi unsur misteri, klasik, lan érotisme. Filem garapané sutradara Paul Verhoeven iki diparagakaké déning Sharon Stone, Michael Douglas, George Dzundza, lan Jeanne. Awit dibabar ing taun 1992, filem iki dadi salah sawijné filem sing paling kontroversial nganti taun 1993. Kepara ing wiwitan taun 2000 ésih rame dadi pawicaran jalaran nalika kuwi Sharon Stone bener-bener lagi misuwur, ditambah sakperangan potongan adhégan sing kagolong panas.

## Ingkang maragani 
* Sharon Stone
* Michael Douglas
* George Dzundza
* Jeanne

## Latar wuri 
*Basic Instinct* dadi kontroversial antarané taun 1992 nganti taun 1993, kapara nganti wiwitan dasawarsa 2000-an ésih ramé dadi parembugan. Iku ora liya saka anané paraga wanita, Sharon Stone, salah sawijiné paraga sing wektu kuwi lagi misuwur, kanthi bayaran sing dhuwur banget. Mula lumrah yèn wong-wong utawa juru warta tansah meruhi samubarang sing lagi dilakokké déning Stone. Film *Basic Instinct* bener-bener gawè sènsasi wektu kuwi. Meh kabèh stasiyun télévisi lan kalawarta panglipur sadonya nedhakaké pawartané, ngrembug, maido, nanging ya ana sing ngacungi jempol.

Salah sijiné sing paling diéling-éling para pamirsa filem iki yaiku adhéngan nalika Sharon Stone ana ing ruwang interogasi ngadhepi para pulisi. Ing pérangan iki, dhèwèké lungguh tanpa nganggo cawet. Ndeleng kaya ngono kuwi, para pulisi ujug-ujug plonga-plongo antara pracaya utawa ora, sinambi ngeleg idu. Adhégan iki pungkasané asring didadèkké parodi, ing filem biyoskup, utawa humor panggung, karikatur, adicara télévisi, lan liya-liyané. Adhégan liyané kang ngundang kontroversi yaiku kadadéan nalika Sharon Stone matèni kurbané nganggo piranti mecah es. Sawisé nglakoni cumbana, wong lanangeédisiksa sakmatiné kanthi kejem. Sajatiné, adhéégan-adhégan mau ndadèkké filem kuwi saya diéling-éling.

Kaya déné filem-filem kontroversi liyané, *Basic Instinct* uga ngetokké versi liya yaiku *rated*, sing isiné adhégan panas lan rudapeksa sing gawé gègèr. Sing kapindho *unrated*, luwih nggegirisi lan luwih panas tinimbang saka *rated*. Sapérang adegan sing wis dipedhot ing versi *rated* dikatonké ing versi iki. Film iki dimot paket DVD sarta ditambahi  nganggo adhégan sing ora katon ing filem.

## Ringkesan 
Wiwitané saka Katherine Tramel (Sharon Stone) sing didarani matèni pacangé, sawijiné pengusaha lan mantan penyanyi rock. Detektif Nick Curran (Michael Douglas), njaluk katrangan marang Katrin lan nggolèk sisik melik bab dhèwèké. Amarga pawakané Catherine sing merak ati, Nick banjur dhemen marang dhèwèké. Antarané nalar lan nepsu bentrok ing atine Nick, sawatara kurban-kurban terus nambah.

## Deleng uga 
* Basic Instinct 2

## Pranala njaba
Annie (filem)

***Annie*** ya iku filem sandiwara komedhi musikal kang digawé déning Village Roadshow Pictures lan Overbrook Entertainment kang dibabar taun 2014. Filem iki disutradarani Will Gluck, dhedhasar skénario anggitané Will Gluck lan Aline Brosh McKenna. Para juru paraga kang main ing filem iki antarané Jamie Foxx, Quvenzhane Wallis, Rose Byrne, Bobby Cannavale, Adewale Akinnuoye-Agbaje, David Zayas, Cameron Diaz, Dorian Missick, lan Tracie Thoms. *Annie* iku filem gawéan ambalan saka filem musikal sadurungé kanthi sesirang kang padha, dibabar ing taun 1982 déning Columbia Pictures.

## Latar wuri 
*Annie* iku filem drama komedhi musikal kang nyritakaké babagan bocah wadon cilik kang suméh, jenengé Annie (Quvenzhane Wallis). Sanadyan dhèwèké iku yatim piyatu kawit bayi mula sawisé wong tuwané sakloron séda, Annie tetep bisa nglakoni urip tentrem ing panti asuhan. Malahan, sanadyan ibu kang ngemunah panti asuhan, Miss Hannigan (Cameron Diaz) misuwur minangka wong kang galak, dhèwèké tetep ngatonaké kapribadhénè kang suméh saben dinané. Annie dhéwé tansah pracaya yèn wong tuwané sakloron isih urip lan bakal netepi janji bakal nggawa mulih ing omahé. Nanging, saben dina dhèwèké ora naté weruh wong tuwané nemoni dhèwèké. Amarga sajatiné ya pancèn wis séda nalika ana tragédhi kobongan. Sanadyan ngono, Annie tetep bisa nglakoni uripé bebaréngan karo kanca-kancané ing panti asuhan, sinambi nyanyi lagu-lagu kang bisa nglipur kanggo kanca-kancané. Sawijining dina, tanpa sengaja dhèwèké ketemu karo salah sijiné pulitikus, Will Stacks (Jamie Foxx) kang lagi nyalonaké dadi walikota ing Kutha New York. Dumadakan tuwuh ing pikirané saka penasihat kampanyené, Grace (Rose Byrne) lan pacangane kang licik lan urik, Guy (Bobby Cannavale) kanggo ngajak Annie ing saben kampanyé kang ditindakkè déning Will. Wil lan sakancané nggunakaké Annie minangka piranti kampanyé kanggo narik sengkuyungan saka bebrayan. Will sabanjuré ngajak Annie supaya gelem manggon ing omahé. Wiwitané dhèwèké pracaya bakal nylametaké Annie. Nanging, suwé-suwé kapribadhèné Annie kang apik agawé kaanan sansaya kuwalik. Sesambungan ing antarané sakloroné sansaya raket. Jebulé Miss Hannigan ora ngejarké kaanan dadi kaya mangkono. Jalaran ana wong liya kang duwé gegayuhan péngin ngepèk Annie dadi anaké, amrih bisa nampa dhuwit.

## Uga delengen 
* Film Amérikah Sarékat
## Rujukan
Anton Surono

**Ki Anton Surono** () ya iku salah sawijiné dhalang wayang kulit lan wayang golèk saka Kutha Tegal, Jawa Tengah, Indonésia. Anton Surono miwiti karier minangka dhalang taun 1987. Dhèwèké naté dipracaya dadi duta kabudayan Indonésia kanthi mentasaké pakaryané ing nagara-nagara ASEAN kaya déné Vietnam, Singapura, Myanmar, Brunei Darussalam, Thailand, Kamboja, Laos, lan Malaysia. Kaprigelané ndhalang Ki Anton Surono tumurun saka ramané, Ki Suwarto Kondobuwono, dhalang ing kala mangsa 1970-an ingi Kutha Tegal. Anton uga naté makarya bareng karo Ki Enthus Susmono, Slamet Gundono, lan Sujiwo Tedjo.

Pagelarané gelaraké saperang pakeliran pasisir kanthi nglebokke geguyonan kang apik, tanpa kejebak déning babagan ing donya ilmiah. Saliyané nelateni minangka dhalang, Anton Surana uga nyambut gawé dadi guru ing SMA Negeri 1 Kutha Tegal, Jawa Tengah, sarta nggulawenthah Kelompok Pelestari Pagelaran Wayang minangka ketua.

## Lumakuné ing babagan seni 
* 1993 – Pagelaran Jawa-Bali minangka panata beksa ing lakon *Gendowor*.
* 1993 – Pagelaran bareng Ki Enthus Susmono ing Teater RSPDTegal.
* 1993 – Nganggit lakon sandiwara lan teater kanggo *Kedaulatan Rakyat* Yogyakarta
* 1994 – Juara Siji Panata Gendhing ing Lomba Cipta Karya Lagu tradisi Kabupatèn Tegal kanti sesirah *Trisanja*.
* 2003 – Pagelaran bareng Ki Sujiwo Tejo ing TVRI Semarang.
* 2007 – Pagelaran minangka dutane SENAWANGI ing sapérang nagara: Kamboja, Laos, Vietnam, Malaysia, Singapura, lan Thailand
* 2008 – Pagelaran ngenani patemoné para diplomat ing J.W. Marriott Hotel, Jakarta.
* 2008 – Pagelaran wayang ing adicara panutupan Kursus Perbankan Asia di LPP Kemang, Jakarta.
* 2010 – Pagelaran seni minangka dutané SENAWANGI ing Brunei Darussalam.
* 2010 – Ketua II PEPADI (Persatuan Pedalangan Indonésia) Komda Kabupatèn Tegal kalamangsa 2009-2012.
* 2010 – Penasihat PEPADI Kota Tegal.
* 2012 – Pagelaran wayang ngenani pengetan Dina Kasekten Pancasila ing Tegal.
* 2012 – 2015 Litbang Dewan Kesenian Tegal

## Rujukan
Donnie Sibarani

**Donnie Cahyadi Sibarani** () ya iku penyanyi lan aktor Indonésia.

## Latar wuri 
Donnie Sibaranie sing anggilut agama Kristen iki miwiti lumakuné ing donyané panglipuran minangka penyanyi kafe ing Surabaya. Nalika krungi yèn ADA Band lagi golèk calon penyanyi anyar kanggo ngganti Baim sing nembé waé metu, priya keturunan Batak iki langsung lunga menyang Jakarta saperlu mèlu audisi. Donnie resmi nyawiji karo ADA Band ing album *Metamorphosis* sing dibabar ing taun 2003.

Sawisé dadi salah sijiné punggawa ADA Band, grup musik iku njumbuhké ciri suarané Donnie sing ora patia *nge-rock* kaya déné Baim, kanthi njupuk aliran pop semi mellow. Sanadyan ora gampang mbrusak pangilingan pandhemen tumrap Baim sing lumayan raket, nanging alon-alon nyataeé album kapisan, Donnie karo ADA Band, *Metamorphosis* bisa diarani suksès, kadol punjul 300 èwu keping. ADA Band uga éntuk pangakon awit saka pangaji lan prèstasiné ing tataran musik Indonésia, antarané lumebu nominasi ing Anugerah Musik Indonesia (AMI) 2003 (4 kategori) lan Clear Top 10 Awards 2003 (3 kategori).

Ora mung sadrema kanggo pamanis, alumnus Fakultas Hukum Universitas Airlangga iki uga mbiyantu ngripta lagu-lagu ing ADA Band, antarané "Manusia Bodoh" lan sapérang lagu liyané ing album *Heaven of Love*.

Ing tanggal 10 Mèi 2014, Donnie bebrayan karo Sonya Prischilia Wattimena, ya iku adhiné paraga sinétron Jonas Rivanno. Sakloroné iki diparingi momongan, Kent Leopold Sibarani.

## Pendhidhikan 
Donnie nempuh pendidikan menengah ing SMA Negeri 14 Surabaya, panggonan dheweke ngrampungake sinau SMA sadurunge nerusake menyang perguruan tinggi. Sawise lulus saka SMA Negeri 14 Surabaya, Donnie nerusake pendidikane ing Fakultas Hukum, Universitas Airlangga ing Surabaya, ing ngendi dheweke kasil entuk gelar Sarjana Hukum.

## Karya 
* Ada Band
** 2003 - Metamorphosis
** 2003 - Discography
** 2005 - Heaven of Love
** 2006 - Romantic Rhapsody
** 2007 - Cinema Story
** 2008 - Harmonious
** 2009 - Mystery of Musical
** 2011 - Empati
** 2013 - Masa Demi Masa

## Filem 
* *Erau Kota Raja* (2015)

## Rujukan 
## Pranala njaba 
* 
*
Basquiat (filem)

***Basquiat*** ya iku filem saka Amérikah Sarékat kang digawé taun 1996. Filem iki disutradarani Julian Schnabel, dhedhasar skénario anggitané Julian Schnabel, Lech J. Majewski, lan John Bowe, dijupuk saka lelakon nyata uripé salah sawijiné seniman *postmodernist/neo expressionist* saka Amérikah Sarékat, Jean-Michel Basquiat, kang nelaténi seni graffiti minangka dhasar ngripta sunggingan kang gayané *kolase*. Ing filem iki, Jeffrey Wright maragani Basquiat, David Bowie didhapuk dadi Andy Warhol, kanca lan guruné Basquiat. Sing maragani liyané ya kuwi Gary Oldman minangka Schnabel, Michael Wincott minangka pujangga lan kritikus seni Rene Ricard, Dennis Hopper minangka Bruno Bischofberger, Parker Posey minangka kang duwé gladri. Mary Boone, Claire Forlani, Courtney Love, Tatum O'Neal, lan Benicio del Toro didhapuk minangka paraga pambiyantu ing filem iki.

Holman, salah sawijiné panganggit skénario ing filem ya iku naté dadi punggawané grup musik rock The Tubes, kang kapisan ketemu karo Basquiat ing taun 1979 lan nglakoni sinau bebarengan kanthi ngadegaké kelompok eksperimen industrial/elektronika Grey.

## Latar wuri 
Filem ***Basquiat*** nyritakaké lelakon uripe salah sawijiné juru sungging katurunan kulit ireng saka Amérikah Sarékat kang uripé ora nggenah, rambuté gimbal dikucir munggah. Saben dinané, nalika ésih urip, Basquiat turu sadalan-dalan utawa glandhangan, ndadèkké kerdus minangka omahé. Ing sajeroné kerdus kuwi, Basquiat bisa turu penak lan ngimpi ketemu ibuné kang mènèhi makutha emas. Sing ana sajeroné pikirané ora winatesan, kaya déné kaliaran prilaku seksualé kang nglakoni urip biseksual. Langit, kanggoné Basquiat, ora liya ya sagara kanthi ombak kang gedhé, lan lan dhèwèké ana ing sadhuwure ombak kuwi.

Kiprahé ing donyané seni ora suwé, saka umur 20 taun nganti tumeka umur 27 taun (mung pitung taun), nanging nalika dhèwèké mati taun 1988, pakaryané dadi parembugan ing antarané para juru sungging sadonya, mligi para seniman *pos-modernis*. Kanggoné Basquiat, kabèh panggonan ya iku srana kang bisa digunakké nyungging lan ngripta. Ora ana siji sunggingané kang diangep rampung. Pakaryan pasunggingané tansah owah gumantung saka pepènginan utawa kaanan panyunggingé. Perkara iki kang dadi prabédan antarané Basquiat karo para panyungging liyané. Pakaryané Basquiat urip bebarengan karo dhèwèké. Ing tangané Basquiat, seni lukis bisa nglumpati watesan papan kanggo nyungging kang ciut.

## Ingkang maragani 
* Jeffrey Wright
* David Bowie
* Benicio del Toro
* Gary Oldman
* Michael Wincott
* Claire Forlani
* Dennis Hopper
* Tatum O'Neal
* Courtney Love
* Christopher Walken
* Willem Dafoe
* Parker Posey
* Rene Rivera
* Sam Rockwell
* Rockets Redglare
* Michael Badalucco
* Joseph R. Gannascoli
* Vincent Gallo

## Uga delengen 
* Jean-Michel Basquiat
## Pranala njaba 
* 
* 
* 
* 

## Rujukan
Yoyok Riyo Sudibyo

**Mayor Arh. (Purn.) H. Yoyok Riyo Sudibyo** () ya iku Bupati Batang madeg awit tanggal 13 Fèbruari 2012 tekan taun 2017. Bebarengan karo wakilé, Soetadi, dhèwèké dilantik tanggal 13 Fèbruari 2012 déning Gubernur Jawa Tengah, Bibit Waluyo, sawisé mimpang ing Pemilihan Kepala Daerah Kabupatèn Batang sasi Dhésèmber 2011 kanthi ngumpulaké 113.027 suara (40,03 persèn) ngalahaké rong calon liyané, ya iku Susi Iriani-Lafran Panca Putranto (62.397 swara utawa 22,10 persèn), lan Dheddy Irawan-Mujarwo (107.992 swara utawa 37,87 persèn). Yoyok lan Soetadi ngusung visi “Birokrasi Bersih, Ékonomi Bangkit”.

## Latar wuri
Yoyok Rio Sudibyo ngrampungaké pawiyatan Akademi Militer ing taun 1994. Sapérang tugas naté diemban ing antarané perwira operasi Detasemen Intel Kodam Jaya, Jakarta taun 2001, Komandan Koramil 03 Tanjung Priok, Jakarta Lor taun 2002, lan Komandan Satgas Badan Intelijen Negara (BIN) laladan Jayawijaya, Papua taun 2004. Nalika didhapuk dadi Danramil 03 Tanjung Priok, Yoyok kalebu Danramil sing paling nom sa-Indonesia.

Ing taun 2006, Yoyok Riyo gawé kaputusan pensiun gasik, lan mungkasi lumakuné ing dhinas militèr. Dhèwèké luwih milih ngemunah usaha garmen sing wis dirintis sadurungé. Pilihané kanggo pensiun ndadèkké perang batin, antarané nutukaké dadi bala utawa mandheg. Nanging pungkasé Yoyok teteg lan ora lila yèn ora ngopèni atusan pegawé sing wis prasetya. Salawasé taun 2006 tumeka 2012, dhèwèké njabat dadi Direktur Utama PT Smile Papua dan PT Papua Maju Sejahtera. Ya ing mangsa kuwi, usaha garmen sing ditelaténi maju saéngga nduwé toko cacahé sewidak ing Papua lan Batang.

Ing Pemilihan Kepala Daerah Kabupatèn Batang 2012, Yoyok wiwitané arep maju minangka calon indhepènden, disengkuyung déning golongan masarakat, wong tani lan para pangemunah yeyasan swadaya masarakat (LSM). Nanging ing wektu-wektu nyedhaki pandhaptaran ing Komisi Pemilihan Umum Daerah (KPUD), partai-partai pulitik mratélakké sengkuyungané, saéngga pasangan Yoyok-Soetadi kacathet minangka calon sing disengkuyung déning Parté Golongan Karya, Parté Amanat Nasional (PAN), Parté Persatuan Pembangunan (PPP), Parté Dhémokrat, lan sapérang partè sing ora duwé kursi ing gedhong dewan.

## Pangaji 
* Satya Lencana Kesetiaan VIII,	 2002
* Bung Hatta Anti-Corruption Award (BHACA) 2015
* Bintang Legiun Veteran Republik Indonesia, 2016

## Rujukan
The Gunman (filem)

***The Gunman*** ya iku filem kriminal laga kang digawé déning Anton Capital Entertainment, Canal+, Nostromo Pictures, Silver Pictures, dan TF1 Films Production, kang dibabar ing tanggal 20 Maret 2015. Filem kang disutradarani Pierre Morel, iki diparagakaké déning Sean Penn, Idris Elba, Ray Winstone, Mark Rylance, Jasmine Trinca, Peter Franzén, Javier Bardem, Mark Schardan, Rachel Lascar, lan Jayme Swiftt. *The Gunman* digawé kanthi ngangkat saka carita ing novèl anggitané Jean-Patrick Manchette sesirah *The Prone Gunman*, nyritakaké perjuangan salah sawijiné agen rahasia saka bala wadyabala kang mirunggan, jenengé Jim “Twink” Terrier (Sean Penn) minangka ngresiki jenengé saka organisasi ing kono dhèwèké naté nyambut gawé sadurungé.

## Latar wuri 
Ing filem *The Gunman* iki, Sean Penn bener-bener maragakaké kaprigelané bareng Idris Elba lan Javier Bardem. Kajaba iku, dhèwèké uga dadi lawan mainé paraga wanita saka nagara Italia, Jasmine Trinca kang maragakaké minangka pacangané. Wondéné, ing mburi gebèr, ana sutradara rong filem *Transporter* (2002 dan 2005) lan *Taken* (2008), Pierre Morel. Critané diwiwiti nalika Jim duwé rencana pensiun saka nyambut gawéné saka salah sawijiné agen rahasia. Jim kang uga ngayahi jejibahan minangka kontraktor militèr, duwé gegayuhan péngin urip ing sajeroné karahayon karo pacangané, Annie (Jasmine Trinca). Nanging gegayuhan kuwi ora ditampa déning organisasiné iku. Malah organisasiné iku meksa Jim ngayahi jejibahan kang  kagolong mbebayani. Tugas anyaré kuwi agawé Jim lunga menyang nagara-nagara Éropah, kanggo ngrampungi gawéané kang pungkasan minangka agen rahasia.

Nanging jebulé organisasi kang ndhawuhi iku malah nyidrani marang dhèwèké lan nyusun rencana ala arep énggal-énggal matèni Jim. Akibaté Jim banjur dioyak-oyak déning mungsuhé. Dhèwèké dipeksa ndrawasi arep ndungkap wadi organisasiné. Nanging, Jim saya kepepet nalika dhèwèké ngadhepi wong-wong kang jebulé wis ngandhakké marang pacangé babagan pagawéan wadi kang sadurungé dilakoni. Apa manèh, Annie banjur di uga disandera déning mungsuh-mungsuhé. Pungkasané, kajaba ngresiki jenengé, Jim uga dipeksa ngadhepi adu témbak kanggo nylametké Annie saka para panyandera, uga nylametaké awaké dhéwé.

## Ingkang maragani 
* Sean Penn
* Idris Elba
* Ray Winstone
* Mark Rylance
* Jasmine Trinca
* Peter Franzén
* Javier Bardem
* Mark Schardan
* Rachel Lascar
* Jayme Swiftt

## Uga delengen 
* Filem Amérikah Sarékat
* Filem Perancis
* Filem Spanyol

## Rujukan